הדוח השנתי כולל:
הכנסות – כלל ההכנסות שהתקבלו בשנת המס החולפת ובכלל זה הכנסות שאינן קשורות בצורה ישירה לפעילות עסקית כמו הכנסות המשכרת נכס, משכורת נוספת, מסחר בשוק ההון, קצבאות מהארץ ומחו"ל, הכנסה מביטוח לאומי דוגמת דמי לידה, אבטלה תשלום עבור שירות מילואים ועוד.
הוצאות – כלל ההוצאות שהיו לצורך ייצור ההכנסה דוגמת תשלום עבור מלאי, דמי שכירות וחשבונות, תשלום משכורות, אחזקת רכב, רכישת ציוד ועוד. חשוב להיוועץ ברואה חשבון על מנת להכיר את רשימת ההוצאות המוכרות על פי אופי העסק ולהפחית את גובה תשלום המס השנתי.
הפקדות ותשלומים – פירוט של ההפקדות והתשלומים השונים לקופות גמל, קרנות פנסיה וביטוחי מנהלים.
תשלומי מס לאורך השנה – פירוט תשלומי המס ששולמו כמו מקדמות למס הכנסה, ניכוי מס במקור ממשכורות עובדים וניכוי מס במקור מתשלומי לקוחות. דיווח לא מדויק של תשלומי המס ששולמו עלול להביא לכפל תשלום מס.